Нохчийн меттан, литературин хьехархойн

методически цхьаьнакхетараллин кхеташо

Протокол № 1 29. 08. 2024 шо.

Кхеташонехь хилларш:

Таибова Л.О.

Абдуразаков Ш.И.

Абдурзакова Хь.Д.

Шамурзаева Ж.А.

Шамурзаева Ж.А.

Эрсабаева Хь.С.

Кхеташонехь дакъа лоцуш бара ишколан директоран дешаран декъехула г1оьнчаш а, Абдулханова З.С., Эскиева М.А. а.

Дийцаре диллинарг:

1. Д1адаханчу 2024–2025**-**чуй дешаран шарахь нохчийн меттан, литературин хьехархойн методически цхьаьнакхетараллин декъашхоша бинчу белхан жам1аш дар, карарчу хенахь хьалха лаьтта декхарш дийцаре дар.
2. Методически цхьаьнакхетараллин декъашхойн белхан программаш йийцаре яр, ч1аг1ъяр.
3. Дешаран шарахь xlop хьехархочо шена къасто хаьржина анпалш (методически проблема) йийцаре яр, ч1аг1яр.

4. Хьехархойн кхиаран региональни къепе – дешаран дикалла лакхадаккхаран коьрта г1ирс хилар дийцаре дар.

5. Нохчийн меттан, литературин хьехархойн методически цхьаьнакхетараллин дешаран шеран белхан хьесап (план) дийцаре яр, ч1аг1ъяр.

6. Уьссалг1ачу классийн дешархоша нохчийн меттан ПКЭ д1аяларан жам1аш дийцаре дар.

Нохчийн меттан, литературин хьехархойн ишкольни методически цхьаьнакхетараллин хьалхара кхеташо д1айолош цуьнан куьйгалхочо Таибова Л.О. керлачу дешаран шарца декъалбира шен белхан накъостий, ассоциацин декъашхой.

Цо шен къамелехь кхеташонан декъашхошна бовзийтира 2023 **–** 2025**-**чуй дешаран шарахь нохчийн меттан, литературин хьехархойн методически цхьаьнакхетараллин декъашхоша бина болх. Дешаран шарахь к1оштан а, республикин а т1ег1анашкахь дешархоша а, хьехархоша а дика кхиамаш бахар дийцаре дира цхьаьнакхетараллин декъашхоша.

Дешархоша йоза**-**дешар 1амош, кхетош кхиоран болх беш д1ахьон болх пачхьалкхан федеральни стандарташца бог1уш, лакхарчу т1ег1ане баккха дезар билгалдаьккхира Таибова Л.О. Пох1малла долу бераш а, хаарш ледара долу, г1орасиз дешархой а тидамехь латтош къаьстина бен болх шена т1е тидам бахийта безаш хилар дийцаре диллира цо. Дешархой шайн пох1ма зуьйш журналийн, газетийн аг1онаш т1ехь зорбане бийлар мехала болам хилар тидаме диллира методически цхьаьнакхетараллин куьйгалхочо. Хьехархой Абдурзаков Ш.И. а, Эрсебаева Хь.С. а бистхилира шайна хетарг олуш.

Методически рузманан хьесапаш дийцаре деш, царна т1ехь бен болх кхоллараллин а, талламийн белхийн а барамаш (дешнийн дукхалла) билгал а бохуш, тексташ къастийна хила езар билгалдаьккхира ишколан директоран дешаран декъехула г1оьнчаша а, Абдулханова З.С., Эскиева М.А. районни методически ассоциацин куьйгалхочо Абдурзаков Ш.И. а. Керлачу дешаран шарахь пхоьалг1ачуй – ворх1алг1ачуй классашкахь нохчийн меттан, литературин хьехарсахьташ керлачу стандарташца д1адахьа дезаш хилар билгалдаьккхира цара. Нохчийн литература хьехарсахьташна билгалъяьхначу говзарийн xlopa хьехарсахьтана билгалъяьккхина коьчал хила езар а тидаме диллира цо цхьаьнакхетараллин декъашхошна.

Дешаран шарахь xlopa хьехархочо шена хьалха къасто хаьржина методически анпал йийцаре йира кхеташонан декъашхоша. Цхьана анпална т1ехь масийтта шарахь болх бар методикин aгlop нийса цахилар довзийтира районни методически ассоциацин куьйгалхочо Абдурзаков Ш.И. Дешаран шо чекхдолуш шаьш болх бечу анпална рефераташ язъян езар билгал а даьккхира цо.

Хьехархойн кхиаран региональни къепе – дешаран дикалла лакхадаккхаран коьрта г1ирс хилар дийцаре деш к1орггера чулацам болуш къамелаш дира ишколан директоран дешаран декъехула г1оьнчас Эскиева М.А... Хьехархо дешархошца цхьаьна къахьоьгуш керлачу инновационни технологешца болх беш хила везар тидаме диллира цара.

Ишколан нохчийн меттан, литературин хьехархойн методически ассоциацин 2024**-**2025- чуй дешаран шеран белхан программаш йийцаре йира кхеташонан декъашхоша. Цхьаьнакхетараллин xlopа декъашхочун дешаран шарахь бан беза болх билгалбаьккхина бу, диллина хьехарсахьташ, классал арахьа бан лерина болх къастийна бу, царна жоьпаллин берш билгалбаьхна а бу. Цхьаьнакхетараллин хьесапан чулацамах шайна хетарг элира кхеташонан декъашхоша Оччерхаджиев 1.А., Эрсабаева Хь.С., Шамурзаева Хь.Д.

Нохчийн меттан, литературин хьехархойн методически цхьаьнакхетараллин куьйгалхочо Таибова Л.О. цхьаьнакхетараллин декъашхошна довзийтира уссалг1ачу классийн дешархоша нохчийн меттан контрольни йазйеш бинчу белхан жам1аш. Йийцаре йира дешархойн галморзахаллаш, шайна т1е тидам бахийта беза коьчалш.

Т1едиллар, кхеташонан сацам:

1. 5 –11 чуй классашкахь нохчийн меттан хьехарсахьташкахь дешархошка административни талламан белхаш язбайтар;

2. Пхоьалг1ачуй – ворх1алг1ачуй классашкахь норманийн барамашкахь еша хааран мах хадор.

3. Пхоьалг1ачу классехь диллина хьехарсахьт д1адахьар (Оччерхаджиев 1.А.)

4. 9–11**-**чуй классашкахь ишколан (хьалхара мур) нохчийн меттан, литературин олимпиадаш д1аяхьар. Толаме меттигаш яьхначу дешархошца къаьстина болх бар, уьш к1оштан (шолг1ачу муьран) олимпиадехь дакъа лаца кечбар.

5. Кхеташонехь дийцаре динарг къобал а деш, т1еэцар.

Методически цхьаьнакхетараллин куьйгалхо Л.О.Таибова. Методически цхьаьнакхетараллин йозанча Х.Д.Абдурзакова

Нохчийн меттан, литературин хьехархойн

методически цхьаьнакхетараллин кхеташо

Протокол №2 10.11.2024.

Кхеташонехь хилларш:

Таибова Л.О.

Абдуразаков Ш.И.

АбдурзаковаХь.Д.

Шамурзаева Ж.А.

Шамурзаева Ж.А.

Эрсабаева Хь.С.

Кхеташонехь дакъа лоцуш бара ишколан директоран

дешаран декъехула г1оьнчанаш Абдулханова З.С. ,Эскиева М.А.

Дийцаре диллинарг:

1. 5-11 классашкахь нохчийн меттан хьехарсахьташкахь дешархоша язбинчу талламан белхийн (диагностически срез) мах хадор;
2. Йолхалг1ачу классашкахь дешархошна норманийн барамашкахь еша хааран мах хадор дийцаре дар.
3. Доклад: «Дешархойн барта а, йозанан а къамел кхиорехь дешнийн хазна алсамъяккхаран х1инцалера методикин некъаш» Эрсебаева Хь.С.
4. 9-11-чуй классашкахь ишколан (хьалхара мур) нохчийн меттан, лите-ратурин олимпиадаш д1аяхьар. Толаме меттигаш яьхна дешархой к1оштан (шолг1 мур) олимпиадехь дакъа лаца кечбар дийцаре дар.
5. Пхоьалг1ачу классехь д1адаьхьна диллина хьехарсахьт дийцаре дар, цуьнан мах хадор.

Нохчийн меттан, литературин хьехархойн методически цхьаьнакхетараллин шолг1а кхеташо д1айолош цуьнан куьйгалхочо дош делира ишколан директоран дешаран декъехула г1оьнче Хужулова А.А. Цо дийцаре диллира йолхалг1ачу классашкахь нохчийн меттан, литературин хьехарсахьташкахь дешархойн хаарийн мах хадор.

Эскиева Марха Аслудиновнас билгалдаьккхира карарчу шеран хьалхарчу четвертехь 5-11-чуй классийн дешархойн нохчийн меттан хьехарсахьташкахь дешархойн хаарш толлуш болх бина хилар. Цара язбина талламан белхийн тексташ яккхий яцара. Шен чулацамехь хала дешнаш а дацара. Х1етте а дешархоша ледара кхочушбинера и белхаш. Ледара язъеш дешархой бу оцу классашкахь. Уьш нохчийн меттан хьехархоша шайна т1ехь къаьсттина тидам латто безаш а бу дешаран шарахь.

Йолхалг1ачу классийн дешархойн еша хааран мах хадош болх а бира методически ассоциацин декъашхоша ишколан директоран дешаран декъехула г1оьнчица Хужулова А.А. цхьаьна. Оцу дешархошна юкъахь нийса а, шерра а еша хууш дикка дешархой бу. Делахь а, ледара йоьшуш дукха дешархой бу. Бинчу талламан балхо гойту оцу классашкарчу дешархойн хаарш ледара хилар. Оцу классашкахь хьоьхучу хьехархошна хьалха доккха декхар хилар билгал а доккхуш, и кхачамбацарш д1адахаран некъаш шайна муха го довзуьйтуш бистхилира ишколан директоран дешаран декъехула г1оьнчанаш а, Абдулханова З.С., Хужулова А.А. а. Шаьш бинчу талламан белхийн жам1аш деш, ша х1оттийначу справкин чулацам бовзийтира Асет Андиевнас кхеташонан декъашхошна.

9**-**11-чуй классашкахь ишколан нохчийн меттан, литературин хьалхарчу муьран олимпиадашкахь дешархоша бинчу белхан жам1аш дар, церан мах хадор дийцаре диллира методически ассоциацин куьйгалхочо. Цо кхеташонан декъашхошна доцца дийцира олимпиадин хьалхара мур д1ахьуш бинчу вовшахтохаран балхах, бовзийтира нохчийн меттан, литературин олимпиадашкахь хьалхара (толаме) меттигаш яьхна дешархой:

Нохчийн мотт Нохчийн литература

9 класс – Эдилсултанова З.Р. Мусалипова Х.Х.

10 класс Хамзатова М.Х. Балиева А. Б. 11 класс

Оцу дешархоша, ишколан векалш а хилла, шайн хьуьнарш гойтуш дакъа лоцур ду к1оштан нохчийн меттан, литературин олимпиадийн шолг1чу муьрехь.

Къийсамхошна хьалха х1иттийна хаттарш (тесташ) хьалхарчу шерашкахь а, карарчу дешаран шеран хьалхарчу эхашарахь а 1амийнчу программни материалашна юкъара дара. Х1ора дешархочунна кечйина къаьстина тест яра. Дешархойн хаарийн мах хадон баллаш билгалъяьхнера:

Нохчийн мотт 9 класс 0-70. Литература 9 класс 0-70.

10 класс 0-80. 10 класс 0-100.

11 класс 0-80. 11 класс 0-100.

Олимпиадин декъашхойн хаарш юкъарчу хьесапехь дара. Нохчийн меттан, литературин хьехархоша дешархошца цхьаьна къахьоьгуш бечу белхан галморзахаллаш гойтуш, шаьш алсам тидам муьлхачу бакъонашна т1ебахийта беза хьехархошна гойтуш бара къийсамхоша бина белхаш.

К1езиг белахь а, шайна хьалха х1иттийначу т1едахкаршца ларабелла, дика хаарш гайтина дешархой а бара. Нохчийн меттан олимпиадин хьалхарчу муьрехь дика хаарш гайтира Гавдаева Хьавас (10а кл.), Байсагуров А. (11а кл.) Межиева М. (9а кл), Мидиева М. ( 11 а кл.),

Нохчийн литературин олимпиадин хьалхарчу муьрехь юккъерчу барамехь хаарш гайтира Эдилсултанова З. (9 б кл.), Хамзатова М. (10 б кл.), Балиева А. (11 б кл.)

Методически цхьаьнакхетараллин кхеташонехь йийцаре йира нохчийн меттан, литературин хьехархочун Эрсебаева Хьаванин «Дешархойн барта а, йозанан а къамел кхиорехь дешнийн хазна алсамъяккхаран х1инцалера методикин некъаш» ц1е йолу доклад.

Нохчийн меттан, литературин хьехархочо Очерхаджиев 1умар 5**-**чуклассехь д1адаьхьна диллина «Билгалдош» ц1е йолу хьехарсахьт дийцаре диллира методически цхьаьнакхетараллин куьйгалхочо. Очерхаджиев 1умар д1адаьхьна хьехарсахьт дешархошца тобанашкахь бина болх бара. Хьехарсахьтехь керлачу федеральни стандарташа хьехархочун хьалха х1итто декхарш кхочушдар го. Очерхаджиев 1умар шен корматаллин хазна т1еюзуш болх беш хилар билгалдолу методически цхьаьнакхетараллин декъашхошна. Хьехархо ишколехь болх бен дуккха а хан ю. Х1ара цуьнан дуьххьарлера диллина хьехарсахьт а дац. Хьехархочо бинчу балхах лаьцна шайна хетарг олуш бистхилира Эрсебаева Хьавани а, Абдурзакова Хьава а,Таибова Лариса а.

Т1едиллар, кхеташонан сацам:

1. Дешарна ледара болу дешархой тидамехь латтор а, пох1ма долу дешархой гучубахар а, цаьрца къаьстина болх бар а хьехархоша коьртачех цхьаъ ларар тидамехь латтор.
2. 9-11-чуй классийн векалша к1оштан нохчийн меттан, литературин олимпиадашкахь дакъа лацар.
3. Нохчийн меттан къоначу хьехархоша Шамурзаева Ж.А., хьехарсахьташкахь бен болх тидамехь латтор, методически г1о-накъосталла дар.
4. Пхоьалг1ачу классашкарчу дешархойн талламан, кхоллараллин тетрадийн хьал довзар, кхачамбацарш д1адахар.
5. Диллина хьехарсахьташ д1адахьар:

борхIалгIачу классехь (ноябрь) Таибова Л.О.

йолхалг1ачу классехь (ноябрь) Шамурзаева Ж.А.,

уьссалг1ачу классехь (декабрь) Абдурзакова Хь. Д.,

1. Кхеташонехь дийцаре динарг къобал а деш, т1еэцар.

Методически цхьаьнакхетараллин куьйгалхо Л.О.Таибова.

Методически цхьаьнакхетараллин йозанча Абдурзакова Хь.Д.